มีผื่นขึ้นบริเวณใกล้เชิงการ เป็นผื่นนูนสีน้ำตาลไม่ทราบว่าขึ้นมาตอนไหนเนื่องจากเป็นผื่นไม่คัน ไม่มีอาการใดๆ มาสังเกตเจอเองค่ะ เคยพยายามเกาหรือแกะก็ไม่หายไป ผ่านไปหกเดือนผื่นก็ไม่หายไปค่ะ แต่ตอนนี้สังเกตว่าผื่นขยายวงกว้างออกไปจากเดิมเล็กน้อย ไม่ทราบว่าเกิดจากอะไรและเป็นอันตรายหรือไม่ ทำอย่างไรผื่นถึงจะหายไปคะ ขอบมากๆค่ะ
สวัสดีค่ะ อาการผื่นนูนสีน้ำตาลที่ไม่คัน อาจเกิดจากการติดเชื้อราประเภทที่ทำให้เกิดเกลื้อน หรืออาจเป็นปานสีน้ำตาลที่เกิดได้ไม่มีอันตรายอะไร หรือปานสีกาแฟใส่นม (Café-Au-Lait Spots) จะเป็นจุดหรือรอยปื้นสีแทนหรือน้ำตาล มักมีตั้งแต่ตอนแรกเกิดหรือตอนยังเล็ก หากเป็นปานดำถาวร มักมีแค่ 1 หรือ 2 จุด หากพบตั้งแต่ 3 จุดขึ้นไป ควรพบแพทย์เพื่อตรวจหาโรคพันธุกรรมต่างๆ เช่น โรคท้าวแสนปมปาน เป็นต้นควรหมั่นสังเกตว่าผื่นสีน้ำตาลนี้มีขนาด รูปร่าง หรือสีเปลี่ยนแปลงหรือไม่ หากมีเลือดออก บวมอักเสบ ระคายเคือง แผลเปิด รู้สึกเจ็บ หรือเพิ่มจำนวนอย่างรวดเร็ว ขยายขนาดเร็ว ควรรีบไปพบแพทย์ หากตอนนี้ไม่สบายใจ ควรพบแพทย์เพื่อให้ได้การวินิจฉัยก่อนเบื้องต้นไม่ควรไปแกะเกาบริเวณที่เป็น ไม่ไปถูแรงๆ ใช้น้ำเปล่าสะอาดล้างภายนอกได้